
Θέμα:
Σύνδεση και αναβάθμιση των ευρωπαϊκών χρηματοπιστωτικών υπηρεσιών

Tα τελευταία χρόνια παρατηρούμε ενίσχυση της ρυθμιστικής παρέμβασης εκ μέρους της Ευρωπαϊκής Επιτροπής στον τομέα των χρηματοπιστωτικών υπηρεσιών. Δεδομένης της διεθνούς και ευρωπαϊκής οικονομικής κρίσης, ερωτάται η Ευρωπαϊκή Επιτροπή:

1.
Μπορεί να μας αναφέρει το ακριβές ποσοστό (ή τον αριθμό) διασυνοριακής σύνδεσης των χρηματοπιστωτικών ιδρυμάτων με έδρα τα κράτη μέλη; Υπάρχουν συγκριτικά αποτελέσματα που να αναδεικνύουν τη διευκόλυνση σύνδεσης των χρηματοπιστωτικών ιδρυμάτων με έδρα τα κράτη μέλη της ΕΕ λόγω του ενισχυμένου ευρωπαϊκού ρυθμιστικού πλαισίου;

2.
Σε ποιές άμεσες πρωτοβουλίες προτίθεται να προβεί η Ευρωπαϊκή Επιτροπή για τη διασυνοριακή σύνδεση των ευρωπαϊκών χρηματοπιστωτικών ιδρυμάτων ως προς τη διευκόλυνση των πληρωμών και ιδιαίτερα την προστασία των καταναλωτών χρηματοπιστωτικών υπηρεσιών και προϊόντων;

